Традыцыйны ХІІ Міжнародны пленэр па жывапісе “Вобраз Радзімы ў выяўленчым мастацтве”, прысвечаны 135-годдзю з дня нараджэння народнага мастака РСФСР і БССР В.К. Бялыніцкага-Бірулі, з 4 верасня па 4 кастрычніка 2007 года праходзіў на жывапісных прасторах Магілёўскай вобласці і на “Акадэмічнай дачы імя І.Я. Рэпіна” ў Цвярской вобласці. На пасяджэнні аргкамітэта было прынята рашэнне пашырыць геаграфічнае кола ўдзельнікаў пленэру, таму ў гэтым годзе ўпершыню працавалі прадстаўнікі з Балгарыі, Польшчы, Аўстрыі, Германіі, Арменіі, Ізраіля.